مسکو-کایسری آراسیندا ایلک دفعه حیاتا کئچیریلن بیرباشا اوچوشلا شهره گلن روس توریست‌لر ارجیس توریزم مرکزینه حیران قالدی‌لار.
اؤنملی یاتیریم‌لارلا سون ایللرده اؤلکه خاریجینده ده دقت مرکزینده اولان مرکزه گلن 224 و 240 نفرلیک ایکی آیری قروپ ایلک دفعه حیاتا کئچیریلن مسکو-کایسری اوچوشو ایله دسامبرین 29-دا ارکیلت هاوا لیمانینا گلدی.
هاوا لیمانیندا قره‌نفیل‌لرله قارشی‌لانان و اونلار اوچون تشکیل ائدیلن قبولدا ایشتیراک ائدن روس توریست‌لر داها سونرا ارجیس خیزک مرکزینه گئتدیلر.
تورکیه‌نین اؤنملی خیزک مرکزلرین‌دن ساییلان و اؤلکه خاریجینده ده دقت مرکزینده اولان ارجیس-ده دونیا ایستاندارت‌لاریندا گؤستریلن خیدمت‌لر روس توریست‌لرینی حیران ائتدی.
مسکو-کایسری آراسیندا ژانویه و فوریه آیلاریندا هر هفته باش توتا‌جاق بیرباشا اوچوش‌لارلا شهره گله‌جک توریست‌لری قوناق ائده‌جک ارجیسین قیش مؤوسومونده 5 مینه یاخین روس توریستی قبول ائتمه‌سی گؤزلنیلیر.
